


***Ministarstvo finansija***

***Ponedeljak, 01. april 2024. godine***

***IZVJEŠTAJ O REALIZACIJI KAPITALNOG BUDŽETA ZA I KVARTAL 2024. GODINE***

Prijedlogom Zakona o budžetu Crne Gore za **2024. godinu** za **Kapitalni budžet** su planirana sredstva u ukupnom iznosu od **240.012.958,82 €** za realizaciju **332 projekta (aktivnosti) ukupne procijenjene vrijednosti 2,8 milijardi eura.**

**U PRVOM KVARTALU 2024. GODINE** za realizaciju kapitalnog budžeta Crne Gore **potrošeno je 25 mil.€** ili 10% od ukupno planiranog iznosa, od čega je 4,2 mil.€ plaćeno iz kreditnih sredstava, a 2 mil.€ iz EU donacija (IPA projekti). Dinamika izvršenja u odnosu na prethodnu godinu (10,7 mil.€ ili 5%) je gotovo duplo bolja, dok je ukupna potrošnja povećana dva i po puta.



* U okviru kapitalnog budžeta **Uprave za kapitalne projekte** za sprovođenje **254 projekta** (aktivnosti) opredijeljeno je **85 mil.€**, što je 35% od ukupnog Kapitalnog budžeta za 2024. godinu.

**U prvom kvartalu 2024.** **godine** za projekte koje realizuje Uprava za kapitalne projekte **plaćeno je 14,7 mil.€**, odnosno 16% od ukupno planirane sume, što je čak četiri puta više u odnosu na isti period prošle godine kada je plaćeno 3,5 mil.€ (3% od ukupno planirane za 2023. godinu).

Za prva tri mjeseca Uprava za kapitalne projekte je pripremila javne nabavke vrijednosti od preko 27 miliona eura sa PDV-om koje su u fazi objavljivanja. Do sada je raspisano 11 javnih nabavki ukupne vrijednosti oko 7,7 mil.€, od čega je 3,95 mil.€ za Izgradnju sportske hale u Plužinama, a 1 mil.€ za adaptaciju stomatoloških ambulanti u osnovnim i srednjim školama vrijednosti.

Takođe, na osnovu tendera iz prethodne godine zaključen je značajan broj broj ugovora za izrade i revizije projektne dokumentacije, kao i za izvođe radova i vršenja stručnih nadzora nad izvođenjem radova, od kojih izdavajamo ugovore za izvođenje radova na izgradnji fiskulturne sale za OŠ "Mrkojevići" u Pečuricama, Opština Bar u iznosu od vrijednosti 1,16 mil.€ i rekonstrukciju glavnih cjevovoda visoke i niske zone Pliješ-Grad sa povratnim cjevovodom u iznosu od 1,16 mil.€.

* U okviru kapitalnog budžeta **Uprave za saobraćaj** planirana su sredstva u ukupnom iznosu od **155 mil.€,** od čega jeza sprovođenje **77 projekata** (aktivnosti) opredijeljeno **65 mil.€** ili ti 27%, dok je za **Autoput Bar-Boljare, dionica Mateševo-Andrijevica,** opredijeljeno **90 mil.€** što je 38% od ukupnog Kapitalnog budžeta **(više od trećine)**.

**U prvom kvartalu 2024. godine** za projekte koje realizuje Uprava za saobraćaj **plaćeno je** **10,3 mil.€,** odnosno 7% od ukupno planirane sume, što je za tri miliona više nego prošle godine kada je plaćeno 7,1 mil.€. Imajući u vidu da je u toku izrada projektne dokumentacije za dionicu autoputa od Mateševa do Andrijevice, izvršenje kapitalnog budžeta Uprave za saobraćaj je na 11% od planiranog iznosa sa ostale projekte mimo autoputa, što je dinamika potrošnje na gotovo identičnom nivou u odnosu na prošlu godinu.

Za prva tri mjeseca Uprava za saobraćaj je pokrenula tenderske procedure za 21 javnu nabavku ukupne vrijednosti oko 21 mil€, od čega je 12,19 mil.€ za Rekonstrukciju regionalnog puta Bar-Kamenički most-Krute, a 1,2 mil.€ za Rehabilitaciju kolovoza na regionalnom putu R10, dionica Tomaševo-Pavino Polje i 4,84 mil.€ za Investiciono presvlačenje asfaltnog kolovoza na magistralnim i regionalnim putevima, sekcija Podgorica, Nikšić, Pljevlja, Kotor, Berane.

* **MONTEPUT DOO Podgorica** je u prvom kvartalu pokrenuo tenderske procedure za izradu idejnih projekata i idejnih rješenja za sljedeće dionice:

- autoput Andrijevica – Berane – Boljare (Idejni projekat);

- autoput Andrijevica – Peć‚ dionica Andrijevica – Čakor (Idejno rješenje);

- ukrštanje autoputa Bar-Boljare sa Jadransko-Jonskim autoputem i brzom saobraćajnicom jug

- brza saobraćajnica, dionica Crnča - Pljevlja - granica sa Bosnom i Hercegovinom (Idejno rješenje);

- brza saobraćajnica, prelazak Bokokotorskog zaliva (Idejno rješenje).

Tokom godine planirana je izrada **idejnih projekata** za sljedeće saobraćajnice:

- Jadransko - Jonski autoput, dionica od Grahova do ukrštanja sa autoputem Bar – Boljare;

- Autoput Bar – Boljare, dionica od Podgorica – Bar.

Takođe, tokom godine planirana je izrada **idejnih rješenja** za sljedeće saobraćajnice:

- Jadransko - Jonski autoput, dionica od granice sa BiH do Grahova;

- Jadransko - Jonski autoput, dionica Bar – Ulcinj;

- brza saobraćajnica, dionica Podgorica – Nikšić;

- brza saobraćajnica, dionica Smokovac – Božaj.

Za nastavak izgradnje autoputa Bar-Boljare za dionicu Mateševo-Andrijevica intezivirane su aktivnosti na uključivanju Evropske banke za obnovu i razvoj (EBRD) u dijelu finansiranja i procesu izbora izvođača radova, za čije svrhe se raspisivanje tendera očekuje do kraja tekuće godine.

* U cilju jačanja regulatornih i institucionalnih okvira za za unapređenje javnih investicija Vlada Crne Gore je u minulom periodu donijela **Odluku o obrazovanju Savjeta za javne investicije** i **Odluku o izradi kapitalnog budžeta**, dok je Ministasrtvo finansija uspostavilo **Registar kapitalnih projekata koji se finansiraju iz državnog budžeta**, kao sastavni dio već postojeće sistemske aplikacije za upravljanje budžetom (BMIS).